b"\n_START_ARTICLE_\nEdifici al raval de Jes\xc3\xbas, 20\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici cantoner de planta baixa, dos pisos i terrat. La planta baixa est\xc3\xa0 destinada a comer\xc3\xa7 i presenta obertures de llinda i tarja amb vidres emplomats de colors. Entre cada buit hi ha motllures i un fris de petites flors. La composici\xc3\xb3 de buits \xc3\xa9s diferent a les dues fa\xc3\xa7anes: la que d\xc3\xb3na al raval de Jes\xc3\xbas, t\xc3\xa9 un balc\xc3\xb3 corregut, muntants i llindes de pedra a les obertures de llinda i una ornamentaci\xc3\xb3 floral a tots els dintells. Els balcons del segon pis presenten cartel\xc2\xb7les amb modillons a manera de suport dels balcons. El terrat t\xc3\xa9 un remat de sanefa amb intercalaci\xc3\xb3 de medallons, motllures, cartel\xc2\xb7les i barbacana. L'altra fa\xc3\xa7ana presenta en conjunt una composici\xc3\xb3 menys acurada i alguna obertura cega. La fa\xc3\xa7ana \xc3\xa9s arrebossada, per\xc3\xb2 a l'al\xc3\xa7ada de l'\xc3\xbaltim pis hi ha quatre ratlles, a manera d'ornament, de color vermell en obra vista."